**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2018.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2018. május 30- án 17 óra 30 perckor megtartott közmeghallgatásáról.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Süle István

Tima Zoltán Ferenc

képviselők

**Távol van**:-

**Tanácskozási joggal jelen van:** Novák Edit aljegyző

Meghívott: Dolgos Gyuláná HVB elnök

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 4 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 4 igen szavazattal, tartózkodás és ellenszavazat nélkül a következő határozatot hozta:

**22/2018.(V.30.) önkormányzati határozat**

Nagyacsád Község Önkormányzatának képviselő-testülete 2018. május 30-i ülésének napirendjét az alábbiak szerint határozza meg:

1. Önkormányzati képviselő eskütétele

Előadó: polgármester

1. Nemesgörzsönyi Közös Önkormányzati Hivatal 2017. évi költségvetésének módosítása

Előadó: polgármester

1. Nemesgörzsönyi Közös Önkormányzati Hivatal 2017. évi zárszámadásának elfogadása

Előadó:polgármester

1. Nagyacsád Község Önkormányzat 2017. évi költségvetésének módosítása

Előadó:polgármester

1. Nagyacsád Község Önkormányzat 2017. évi zárszámadásának elfogadása

Előadó:polgármester

1. Nemesgörzsönyi Közös Önkormányzati Hivatal Alapító Okirat módosítása

Előadó:polgármester

1. A nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 8/2014.(IX.30.) önk. rendelet módosítása

Előadó:polgármester

1. Belső ellenőrzési jelentés elfogadása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Önkormányzati képviselő eskütétele**

**Előadó: polgármester**

Szalóky Nándor polgármester köszönti a HVB elnökét, és felkéri, hogy tartsa meg tájékoztatóját és segítségét az eskütételben.

Dolgos Gyuláné HVB elnök tájékoztatja a megjelenteket a 2014. évi választás eredményéről. A sorrendet tekintve Süle István a következő a sorban.

Szalóky Nándor polgármester kéri a jelenlévőket, hogy álljanak fel. Süle István elmondja az eskü szövetét.

Eskütétel

„Én, *(eskütevő neve)* becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselőitisztségemből eredő feladataimat a Nagyacsád településfejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

*(Az eskütevő meggyőződése szerint)*

Isten engem úgy segéljen!”

Süle István képviselő eskütételt követően átveszi Megbízólevelét.

**2)Nemesgörzsönyi Közös Önkormányzati Hivatal 2017. évi költségvetésének módosítása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. Részletesen tartalmazza a módosítás okait. Ismerteti a tartalmát.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**23/2018. (V. 30.) önkormányzati határozat**

**A Nemesgörzsönyi Közös Önkormányzati Hivatal 2017. évi költségvetésének módosítása**

Nagyacsád Község Önkormányzatának képviselő-testülete elfogadja a határozat melléklete szerint a Nemesgörzsönyi Közös Önkormányzati Hivatal 2017. évi költségvetésének módosítását.

Felelős: Tatai László polgármester – az önkormányzat költségvetésében történő szerepeltetésért

Közreműködik: Ivanics Barbara jegyző

Határidő: 2018. május 31.

**3)Nemesgörzsönyi Közös Önkormányzati Hivatal 2017. évi zárszámadásának elfogadása**

**Előadó:polgármester**

Szalóky Nándor polgármester elmondja, hogy a zárszámadás is kiküldésre került mindenkinek, áttanulmányozhatták. A Közös Hivatal költségvetésében a dolgozók bére, dologi kiadások között a programok, szoftverek díjai szerepelnek, valamint bérleti díj, melyet az önkormányzatoknak fizet a Hivatal.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**24/2018. (V. 30.) önkormányzati határozat**

Nagyacsád Község Önkormányzatának Képviselő-testülete a Nemesgörzsönyi Közös Önkormányzati Hivatal 2017. évi költségvetésének végrehajtásáról szóló beszámolót

3.540 e Ft. nyitó pénzkészlettel 91.430 e Ft. bevételi főösszeggel (pénzmaradvány nélkül)– 88.078 e Ft. kiadási főösszeggel, 5.196 e Ft. záró pénzkészlettel elfogadja.

A beszámoló jelen határozat mellékletét képezi(1,2.1, 2.2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

Felelős: polgármester

Határidő: Nemesgörzsöny Község zárszámadásának elfogadása. A Nemesgörzsönyi Közös Önkormányzati Hivatal 2017. évi költségvetésének lezárása

**4)Nagyacsád Község Önkormányzat 2017. évi költségvetésének módosítása**

**Előadó:polgármester**

Szalóky Nándor polgármester ismerteti a költségvetés módosítását, annak tartalmát az előterjesztés szerint.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**4/2018.(V.30.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2017. évi költségvetéséről szóló 1/2017.(II.27.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**5)Nagyacsád Község Önkormányzat 2017. évi zárszámadásának elfogadása**

**Előadó:polgármester**

Szalóky Nándor polgármester ismereti a zárszámadási rendeletet, mellékleteit.

Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről további kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**5/2018.(V.30.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2017. évi zárszámadásról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**6)Nemesgörzsönyi Közös Önkormányzati Hivatal Alapító Okirat módosítása**

**Előadó:polgármester**

Szalóky Nándor polgármester elmondja, hogy az Alapító Okirat utoljára akkor volt módosítva, amikor Kemenesszentpéter csatlakozott 2013-ban. Jogszabály módosítás miatt szükséges módosítani, mert szakfeladatok helyett már cofogok vannak, le kell cserélni őket.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**25/2018. (V. 30.) önkormányzati határozat**

Nagyacsád község Önkormányzat Képviselő-testülete a Nemesgörzsönyi Közös Önkormányzati Hivatal alapító okiratának módosítását az 1. melléklet szerint jóváhagyja, így az egységes szerkezetű alapító okiratot a 2. melléklet szerinti formában és tartalommal elfogadja.

Felkéri a Nemesgörzsönyi Közös Önkormányzati Hivatal jegyzőjét, hogy az egységes szerkezetű Alapító Okiratot a MÁK Törzskönyvi nyilvántartása és az intézmény részére küldje meg.

**Határidő**: azonnal

**Felelős**: jegyző

**7)A nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 8/2014.(IX.30.) önk. rendelet módosítása**

**Előadó:polgármester**

Szalóky Nándor polgármester elmondja, hogy a testület már tavaly határozott arról, hogy szolgáltatatót vált, de a rendeletben még nem került módosításra. Javasolja elfogadását.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő rendeletet alkotja:

**6/2018.(V.30.) önkormányzati rendelete**

Nagyacsád község Önkormányzat Képviselő-testülete úgy döntött, hogy  **a nem közművel összegyűjtött háztartási szennyvíz begyűjtésére vonatkozó kötelező helyi közszolgáltatásról szóló 8/2014.(IX.30.) önkormányzati rendelet módosításáról** szóló, fenti számú rendeletét az előterjesztésben foglaltaknak megfelelően megalkotja.

**8)Belső ellenőrzési jelentés elfogadása**

**Előadó: polgármester**

Szalóky Nándor polgármester ismerteti az előterjesztést.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**26/2018. (V. 30.) önkormányzati határozat**

Az önkormányzat 2017. évi összefoglaló ellenőrzési jelentés elfogadása.

Nagyacsád Község Önkormányzat Képviselő-testülete Magyarország helyi önkormányzatokról szóló a 2011. évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az

államháztartásról szóló 2011. évi CXCV. törvény (1) bekezdés f)pontjában kapott felhatalmazás alapján az alábbi határozatot hozza:

1.Nagyacsád Község Önkormányzatának Képviselő-testülete Nagyacsád Község Önkormányzatnál 2017. évben végzett belső ellenőrzéséről szóló éves ellenőrzési jelentést a melléklet szerint elfogadja.

2.Nagyacsád Község Önkormányzatának Képviselő-testülete megbízza a polgármestert az intézkedési terv illetve a képviselő-testületi határozat eljuttatásával a belsőellenőrzés végző Bocskay és Társa Betéti Táraság részére.

Felelős: polgármester

Határidő: azonnal

Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**27/2018. (V. 30.) önkormányzati határozat**

Nemesgrözsöny Község Önkormányzat költségvetési szervnél végzett témavizsgálati jelentésre történő intézkedési terv elfogadása.

Nagyacsád Község Önkormányzat Képviselő-testülete Magyarország helyi önkormányzatokról szóló a 2011.évi CLXXXIX. törvény (a továbbiakban Mötv.) 119. § (4) bekezdés alapján – figyelemmel a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendeletre - az Alaptörvény 32. cikk (1) bekezdés b) pontjában meghatározott feladatkörében biztosított jogkörében eljárva, az államháztartásról szóló 2011. évi CXCV. törvény (1) bekezdés f) pontjában kapott felhatalmazás alapján az alábbi határozatot hozza:

1.Nagyacsád Község Önkormányzatnál végzett témavizsgálat belső ellenőrzése során feltárt hiányosságok megszüntetésére vonatkozó intézkedési tervet az előterjesztés szerint elfogadja.

Felelős: polgármester

Határidő: azonnal

**9)Vegyes ügyek**

**Előadó: polgármester**

Szalóky Nándor polgármester elmondja, hogy az EFOP óvoda pályázat hiánypótlásában kérték arra vonatkozóan, hogy a Képviselő-testület hatalmazza fel a polgármestert, hogy a pályázattal kapcsolatos ügyekben eljárhasson.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**28/2018.(V.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy felhatalmazza Szalóky Nándor polgármestert, hogy a TOP-1.4.1-15-VE1-2016-00003 számú pályázattal kapcsolatban teljeskörűen, teljesítésigazolóként eljárjon.

Felelős: polgármester

Határidő:azonnal

Szalóky Nándor polgármester elmondja, hogy az önkormányzat mobiltelefon előfizetése kapcsán a pápakörnyéki önkormányzatok flotta csomagban vannak, mellyel kapcsolatos ügyek intézője a Pápakörnyéki Önkormányzatok Feladatellátó Társulása. Jelenleg 1500.Ft+áfa az előfizetési díj 8óra ingyen lebeszélhető. Lehetőség van 1700.- +áfa előfizetési díjra áttérni, akkor korlátlan a lebeszélhetőség. Javasolja a tarifacsomag váltást.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**29/2018. (V.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy a mobilszolgáltatásra vonatkozóan a Magyar Telekom Nyrt. 1700.- Ft+áfa alapdíjjal rendelkező ajánlatát elfogadja, és kéri a díjcsomag módosítását. Felhatalmazza a Pápakörnyéki Önkormányzatok Feladatellátó Társulását a keretszerződés megkötésére.

Felelős:polgármester

Határidő:azonnal

Szalóky Nándor polgármester elmondja, hogy van két szabályzata a Közös Hivatalnak, mely az ASP bevezetése miatt elkészítésre került, az Informatikai Biztonsági és az Adatvédelmi Szabályzat. Javasolja elfogadásra.

Szalóky Nándor polgármester megkérdezi, hogy van-e valakinek kérdése, hozzászólása a megállapodással kapcsolatban?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**30/2018. (V. 30.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Nemesgörzsönyi Közös Önkormányzati Hivatal Informatikai Biztonsági, valamint Adatvédelmi Szabályzatát.

Felelős: aljegyző

Határidő:azonnal

Szalóky Nándor polgármester elmondja, hogy a gyereknapon édességcsomagot a helyi 14 év alatti gyerekek, valamint a falunapon a nagyacsádi lakóhellyel rendelkező lakosok egyszeri meleg étkezésben részesülnek.

Szalóky Nándor polgármester megkérdezi, hogy van-e valakinek kérdése, hozzászólása a megállapodással kapcsolatban?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**31/2018. (V. 30.) önkormányzati határozat**

Nagyacsád Község Önkormányzat Képviselő-testülete úgy döntött, hogy 2018. június 2-án tartandó gyermeknapon a nagyacsádi lakóhellyel rendelkező gyermekek egyszeri édességcsomagban részesülnek, valamint 2018. július 21-én tartandó falunapon a nagyacsádi lakóhellyel rendelkező lakosok egyszeri meleg étkezésben részesülnek a szociális keret terhére.

Felelős: polgármester

Határidő:azonnal

Szalóky Nándor polgármester elmondja, hogy vételi igény érkezett a Rákóczi u. 16 szám alatti ingatlanra. Az ingatlant 1 millió Ft-ért vette meg az önkormányzat. Ha eladásra kerülne, akkor a járulékos költségeit is fel kell számítani. Javasolja, hogy 1.100.000.- Ft legyen a vételár. A vagyonrendelet értelmében pályázat kiírása szükséges.

Szalóky Nándor polgármester megkérdezi, hogy van-e valakinek kérdése, hozzászólása a megállapodással kapcsolatban?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**32/2018. (V.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy pályázati a Nagyacsád 345 hrsz.-ú belterületi ingatlan értékesítésére , zárt borítékos eljárás keretében. Nagyacsád Község Önkormányzat Képviselő-testülete megbízza az aljegyzőt a pályázati eljárás lebonyolításával, és felhatalmazza a polgármestert a nyertes pályázóval a szerződés megkötésére.

**Pályázati Felhívás**

**belterületi ingatlan értékesítésére**

Nagyacsád község Önkormányzata pályázatot hirdet a Nagyacsád 345 hrsz-ú ingatlan értékesítésére az alábbi feltételekkel:

1. **Az ingatlan pontos címe:** Nagyacsád 345 **hrsz**
2. **Az ingatlan területe:** 746 m2, hirdetve helyben szokásos módon: hirdetőtáblán, hangosbemondó útján
3. **Az ingatlan művelési ág megnevezése:** kivett tűzoltóság
4. **Eladási ár minimuma :** 1.100.000.-Ft
5. **Pályázati feltétel**: - vételár egyösszegű kifizetése
6. **Az ajánlatnak tartalmaznia kell:**
   * A pályázó nevét és címét
   * Nyilatkozatát arra vonatkozóan, hogy a pályázati feltételeket elfogadja
   * Nyilatkozatát az ingatlan vételárára vonatkozóan
7. **Az ingatlan megtekintésének időpontja**: folyamatosan lehetséges, az önkormányzat részéről közreműködést nem igényel.
8. **Benyújtás helye, határideje:**

Az iratokat lezárt, sértetlen borítékban, magyar nyelven kell személyesen (nem postai úton) benyújtani.

**A pályázati ajánlatokat egy név nélküli zárt borítékban**

**2018. június 5-án 09 óráig kell benyújtani**

Nagyacsád Község Önkormányzat

**8521 Nagyacsád, Deák u. 1-3.**

A borítékra rá kell írni: 345 hrsz ingatlan értékesítése

A lebonyolító lezáratlan vagy sérült borítékot nem vesz át. Kiíró minden, a benyújtási határidőn túl benyújtott pályázatot érvénytelennek nyilvánít.

1. **A pályázatokat tartalmazó zárt borítékok bontása**

A pályázatokat tartalmazó zárt borítékok felbontását a lebonyolító végzi a pályázati felhívásban megjelölt időpontban. A pályázatok felbontásán, a lebonyolító képviselőin kívül a pályázók, illetve meghatalmazottjaik lehetnek jelen. A képviseleti jogosultságot megfelelően (személyi igazolvány, meghatalmazás) igazolni kell.

A pályázók a bontás időpontjáról külön értesítést nem kapnak. A pályázatok felbontásán jelen lévők jelenlétük igazolására jelenléti ívet írnak alá.

A pályázatok felbontásakor a lebonyolító ismerteti a pályázók nevét, lakóhelyét (székhelyét).

A pályázó a fenti adatok ismertetését nem tilthatja meg.

A lebonyolító a pályázatok felbontásáról jegyzőkönyvet készít, amelyet a pályázóknak erre vonatkozó igény esetén átad, illetve megküld.

1. **Bontás ideje:**

**2018. június 7-én 11 órakor kerül sor**

a Nagyacsád Község Önkormányzat

földszinti hivatalos helyiségében

1. **Eredményhirdetés, szerződéskötés**

Az ajánlattevő az ajánlatokat a megajánlott vételi ár alapján értékeli és állapítja meg az eljárás nyertesét.

Az Eladó a pályázat nyertesével adás-vételi szerződést köt. A nyertes pályázó visszalépése esetén az eladó jogosult a pályázati eljárás soron következő helyezettjével adás-vételi szerződést kötni, amennyiben annak ajánlata megfelelő a kiíró számára.

**Eredményhirdetés ideje:**

**2018. június 7-án 12 órakor kerül sor**

a Nagyacsád Község Önkormányzat

Földszinti hivatalos helyiségében

**Szerződéskötés ideje**: az eredményhirdetéstől számított 15 napon belül.

1. **Egyéb feltételek**:

Nagyacsád Község Önkormányzata fenntartja a jogot arra, hogy a pályázat során ajánlatot tett egyik ajánlattevővel se kössön szerződést és ily módon a pályázatot, akár indoklás nélkül is, eredménytelennek minősítse.

Felelős:polgármester

Határidő:azonnal

Szalóky Nándor polgármester elmondja, hogy az óvoda felújítással kapcsolatban váratlan kiadások merültek fel, így szükséges volt pótmunka elvégzése, melynek összege bruttó 805.730.- Ft. Kéri a Képviselő-testület jóváhagyását.

Szalóky Nándor polgármester megkérdezi, hogy van-e valakinek kérdése, hozzászólása a megállapodással kapcsolatban?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**33/2018. (V.30.) önkormányzati határozat**

Nagyacsád Község Önkormányzat Képviselő-testülete úgy döntött, hogy a Nagyacsádi óvoda felújítással kapcsolatos pótmunkát jóváhagyja, és szerződést köt a Halász KFt -vel(8522 Nemesgörzsöny, Gárdonyi u. 23.) a kivitelezésére. Felhatalmazza a polgármestert a szerződés megkötésére.

Felelős:polgármester

Határidő:azonnal

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. május 30-i nyilvános ülést 19 óra 45 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**